আওয়ামী লীগের সাধারণ সম্পাদক এবং সড়ক পরিবহন ও সেতু মন্ত্রী ওবায়দুল কাদের গতকাল ঢাকায় এক অনুষ্ঠানে বলেছেন, বিএনপি চেয়ারপারসন খালেদা জিয়ার দুর্নীতির মামলার রায়কে ঘিরে যদি আগুন নিয়ে খেলা হয়, তাহলে তার সমুচিত জবাব দেওয়া হবে। বিশৃঙ্খলা সৃষ্টি করলে কাউকেই ছাড় দেওয়া হবে না। মঙ্গলবার পুলিশের ওপর হামলা ও পূর্ব নির্ধারিত ৮ ফেব্রুয়ারির আদালতের রায় প্রসঙ্গে আওয়ামী লীগ সাধারণ সম্পাদক আরো বলেন, পুলিশ ধৈর্যের পরিচয় দিয়েছে। আমাদের মানসিকভাবে প্রস্তুত ও সতর্ক থাকতে হবে।